હાઈસ્કુલના લોકાર્પણ સાથે સખાવતી શ્રેષ્ઠીવર્ય દાતા સ્વ.શ્રી કરશનભાઈ એમ.પ્રજાપતિ પ્રેરણામંદિર પ્રતિમા અનાવરણ વિધી યોજાઈ હતી. જેમાં અસંખ્ય ભુલોના કારણે ભાજપના અગ્રણીઓનેજ હાઈસ્કુલમાં પ્રવેશ આપવામાં આવ્યો નહોતો. જેના કારણે ભારે વિરોધ આગેવાનોમાં જોવા મળ્યો હતો. અગ્રણી ખેડૂતો સહિત ભાજપના કયા કાર્યકરોને બહાર ઉભુ રહેવુ પડ્યુ તે જોઈએ તો, સતલાસણા તાલુકા ભાજપ મહામંત્રી માનસિંહભાઈ ચૌધરી તથા મુકેશભાઈ મહેતા ખેરાલુ, માર્કેટયાર્ડના ચેરમેન ભિખાલાલ ચાચરીયા, દાતા મનુભાઈ એમ.પ્રજાપતિ, ડેલીગેટ બાબુજી ઠાકોર, સંકુલના દાતાઓ પૈકી કેટલાક દાતાઓ સરપંચો, ડેલીગેટો સહિત અનેક આગેવાનોને પ્રવેશ મળ્યો નહોતો. મુખ્યમંત્રી કોઈપણ સ્થળે જવાના હોય ત્યારે સૌપ્રથમ તાલુકા ભાજપ પ્રમુખ, મહામંત્રીઓ, ઉપપ્રમુખો, મંત્રીઓ, મોરચાના અધ્યક્ષોની સેન્સ લેવામાં આવે અને તમામની સંમતિ હોય તો જીલ્લા ભાજપ પ્રમુખ અને ધારાસભ્યની સેન્સ લઈ મુખ્યમંત્રી જે તે સ્થળે આવે તેવી પ્રણાલી તત્કાલીન મુખ્યમંત્રી અને વડાપ્રધાન નરેન્દ્રભાઈ મોદીએ બનાવી હતી. પરંતુ સંગઠનને બાજુ ઉપર હડસેલી મુખ્યમંત્રીશ્રી વિજયભાઈ રૂપાણી સીધેસીધા ટીમ્બા અને સતલાસણા આવી પહોચતા કાર્યકરોમાં નારાજગી જોવા મળી હતી.